《赠较文学正王隆别》
明代·徐贯

闽藩大比期，天香发桂枝。多士纷纷济，选择藉主司。

有若鉴之明，妍媸讵能欺。有若衡之平，铢两讵能违。

三试叶至公，得士人共推。芋原秋欲暮，凉风吹罗衣。

酒尽各分袂，云树两依依。

作者简介：（?—1502）明浙江淳安人，字元一。天顺元年进士。授兵部主事，官至工部尚书。熟于边务谋划，巡视福建海道，料理苏松水患，绩亦可记。以疾乞致仕，卒谥康懿。有《馀力集》。